Diskriminering innebærer at noen behandles mindre gunstig enn andre grunnet eksempelvis kjønn, religion, etnisitet, funksjonsevne eller seksuell legning. Det skilles mellom direkte og indirekte diskriminering. Direkte diskriminering vil si at mennesker som i utgangspunktet er like, behandles forskjellig. Indirekte diskriminering innebærer at mennesker med forskjellige forutsetninger og behov behandles likt, slik at resultatet blir diskriminering. Begge former for diskriminering er i all hovedsak forbudt.